text: Týðandi stig nærri risastórari vindmylnulund í Hetlandi
text: #000001
text: Fyrstu veingirnir til tær 103 vindmyllurnar í Hetlandi eru komnir fram
text: #000002
text: Tað er tey, sum argast, tá vindurin er ov nógvur. Helst hevur tað eisini verið so hjá grannum okkara í Hetlandi. Men skjótt fara hetlendingar at ynskja sær meira vind, tá fleiri enn hundrað myllur fara at mæla á hetlendska meginlandinum. Og í gjár kom henda risastóra verkætlanin eitt týðandi stig nærri, tá teir fyrstu tríggir 57 metrar longu veingirnir til vindmyllurnar komu leiðina fram.
text: #000003
text: Eins og vit í Føroyum hava verið noydd at finna frægastu loysnirnar at flyta longu veingirnar eftir vegunum, so hava tey í Hetlandi eisini lagt sær hetta heldur óvanliga arbeiðið í greyma og hava megnað tað eins væl og vit.
text: #000004
text: Fyrstu veingirnar komu fram uttan stórvegis trupulleikar skriva bæði bløðini í Hetlandi, Shetland News og Shetland Times. Vindmylnulundin hjá Viking Energy er á øllum breddum og er forsíðusøgan í Hetlandi í hesum døgum, nú tað verður ruddað slóð fyri hesi spennandi og týðandi verkætlanini.
text: #000005
text: Eins og føroyingar síggja grannar okkara fyri sunnan stórar møguleikar í vindorkuni, og teir byrja eins og vit í Føroyum á landi, men hava longu í hyggju at fara undir enn størri verkætlanir til havs. Tað verður tó neyvan í næstum.
text: #000006
text: Talan er um donsku Vestas vindmyllurnar, ið vit í Føroyum eisini hava royndir við. Vestas stendur so eisini fyri uppsetingini av vindmyllunum og er arbeiðið mett at halda fram restina av árinum.
text: #000007
text: Sambært Shetland Times hevur tað gingið væl at flyta teir ymsu stóru og tungu lutirnar eftir teimum oftani smælu vegunum. Hetta verður gjørt í góðum samstarvi við løgregluna á staðnum, sum varar av trygdini í sambandi við flutningin, ið man vera tann størsti nakrantíð í Hetlandi.
text: #000008
text: Fólkatingið vitjar SEV í Húsahaga
text: #000011
text: Helvtin av orkuni frá vindmyllulundum fer til spillis
text: #000013
text: Oljuprísur uppá 100 dollarar í eygsjón
text: #000015
text: Russland sendir oljutangaskip norður um Sibiria
text: #000016
text: Byggja heimsins størstu vindmylnuhøll í Esbjerg
text: #000017